เป็นอีกร้านที่มีทั้งอาหารไทยและอาหารทะเลแบบสดๆ ใหม่ๆ ตัวใหญ่ๆ 
ไม่ว่าจะเป็นกุ้ง หอย ปูและปลา @ร้านอาหาร เล็กกุ้งเผา 
ไม่ต้องเดินทางไปกินถึงชายทะเลแต่เราก็หาทานได้ที่นี่ล่ะ 
อยู่แถวๆซอยเสนานิเวศน์ ลาดพร้าว ร้านกว้างอยู่ติดถนนเลยหาไม่ยาก
ส่วนเรื่องอาหารก็มีรายการอาหารให้เลือกทานอยู่หลายเมนู 
เมนูที่อยากจะแนะนำ กุ้งเผา หอยลวก หอยหวานเผา กรรเชียงปูนึ่งที่นำมาจิ้มกับน้ำจิ้มสูตรเด็ดของทางร้าน ที่จัดจ้านดี ออกเปรียวๆหวานๆ มีเผ็ดนิดๆอร่อยได้อย่างดี
ส่วนเมนูอื่นๆรสชาติก็ถือว่าใช้ได้อยู่ล่ะ อาทิเช่น ทะเลผัดฉ่า ไข่เจียวหอยนางรมที่มีซอสใส่ถ้วยลูกเล็กๆมา ไข่เจียวก็ทอดมาฟูและกรอบอยู่ และต้มยำเนื้อปลาเก๋า โดยรวมร้านนี้ก็เป็นอีกร้านที่รสชาติถือว่าใช้ได้ ร้านเปิดบริการทุกวัน เวลา 16.30 น.-23.00 น. 

รสชาติของอาหาร: 7 เต็ม 10 
ความหลากหลายของเมนู: 7 เต็ม 10 
การบริการ: 7 เต็ม 10 
ความคุ้มค่าของราคา: 8 เต็ม 10 
บรรยากาศของร้าน: 7 เต็ม 10 
